
Puebla Előnyök Háza Szövetkezet
„Mi értéket teremtünk.”
ETIKAI KÓDEX
A Puebla Előnyök Háza Szövetkezet együttműködő felei erkölcsi magatartási szabályai, a fogyasztók védelme és a tisztességes piaci verseny követelményeinek betartása érdekében.
1. A Puebla Előnyök Háza Szövetkezet együttműködő feleként magamra nézve kötelezőnek tekintem, hogy a közvetített termék és Puebla Előnyök Háza Szövetkezet közvetítői rendszerének tulajdonságairól, az ahhoz kapcsolódó pénzügyi és egyéb feltételekről korrekt, mindenre kiterjedő szóbeli tájékoztatást adok az ügyfelek részére.

2. Vállalom, hogy az összes általam beléptetett szövetkezeti tagnak és szerződtetett elfogadóhelynek segítségére leszek mindabban, amely szükséges ahhoz, hogy a részére nyújtott szolgáltatás vagy konstrukció a legmagasabb szintű legyen.

3. A Megbízó, Puebla Előnyök Háza Szövetkezet érdekeit mindenkor szem előtt tartom, mindenkor törekszem arra, hogy üzleti jó hírneve ne sérüljön.
4. Vállalom, hogy a szövetkezeti tagok és szerződtetett elfogadóhelyek szándékos vagy gondatlan félrevezetésével, megtévesztésével kapcsolatos károkért személyesen állok helyt, abban az esetben, ha azért közvetlenül vagyok felelős.
5. Kötelezettségemnek tartom, hogy a szövetkezeti tagokkal és szerződött elfogadóhelyekkel személyesen tartsam a kapcsolatot, számukra mindig megadjam a szükséges, és egyben korrekt felvilágosításokat, felhívjam a figyelmüket arra, hogy milyen további lehetőségek állnak rendelkezésükre annak érdekében, hogy az élet minden területén ki tudják használni a Puebla Előnyök Háza Szövetkezet által nyújtott előnyöket.
6. Vállalom, hogy közvetítői tevékenységem során tisztességesen és udvariasan járok el, mert tisztában vagyok azzal, hogy ez nagymértékben befolyásolhatja a Puebla Előnyök Háza Szövetkezetről kialakított képet.
7. A Puebla Előnyök Háza Szövetkezet tagjaival és szerződtetett elfogadóhelyeivel való kapcsolat felvételekor nem csupán bemutatkozom, de kívánságra személyazonosságomat is igazolom, és bemutatom azt a meghatalmazást, amely alapján tevékenységemet végezhetem.

8. Kötelezem magam arra, hogy e jogviszonyom alatt és annak befejeztét követően sem állítok a Puebla Előnyök Háza Szövetkezetről, vagy termékeiről, szolgáltatásairól olyan valótlan tényt, amellyel annak jó hírét, hitelképességét sérteném vagy veszélyeztetném.
9. Nem szerzek a Puebla Előnyök Háza Szövetkezettel szerződött magánszemélyekről és partnerekről tisztességtelen módon üzleti titkot, a tudomásomra jutott adatokat, információkat harmadik fél részére nem adom át. 

10. Nem gyakorlok olyan magatartást, amely a Puebla Előnyök Háza Szövetkezet tagjaival és üzleti partnereivel fennálló tagság vagy gazdasági kapcsolat létrejöttét megakadályozná, illetve a meglévő tagság vagy gazdasági kapcsolat felbontását eredményezné.
11. Vállalom, hogy megtanulom mindazokat a módszereket, eljárásokat, amelyek a sikeres és eredményes munkavégzéshez elengedhetetlenül szükségesek, ennek során a Puebla Előnyök Háza Szövetkezet által szervezett továbbképzéseken (oktatásokon) részt veszek.

12. A jutalék megvonására vonatkozó szabályokat megismertem. Egész eljárásom során arra törekszem, hogy esetemben e megvonásokra ne kerüljön sor, ennek érdekében munkavégzésem során betartom mindazon szabályok összességét, amelyet az alapszintű, vagy magasabb szintű jogszabályok írnak elő.
13. Esetleges akadályoztatásomról haladéktalanul tájékoztatást adok Puebla Előnyök Háza Szövetkezet részére. Adataimban (cím, elérhetőség, stb.) bekövetkezett változásokról haladéktalanul tájékoztatom a Puebla Előnyök Háza Szövetkezetet.
14. A versenykizáró feltételekkel tisztában vagyok és azokat magamra nézve kötelezőnek tartom. Tudomásul veszem, hogy a Jutalékfizetési szabályzatban meghatározott jutalékok mértéke egyben a versenykizárásra vonatkozó díj megfizetését is tartalmazza.
15. Felelősséget vállalok az általam kötött megállapodásokért és a szövetkezeti beléptetésekért, azok szabályszerűségéért.
16. Kijelentem, hogy tudatában vagyok annak, hogy a Puebla Előnyök Háza Szövetkezettel való munkatársi viszonyom érvényességéhez a jelen Etikai kódex megismerése és aláírása is kötelező alaki és tartalmi elem. 
Alulírott………...........................................................................(név nyomtatottan kiírva) mint Megbízott kijelentem, hogy a 2 oldalból álló Etikai kódex tartalmát megismertem, közös értelmezés után, mint az akaratommal mindenben megegyezőt, aláírásommal látom el.

